На тэрыторыі Беларусі калядны комплекс арганізаваны вакол трох вызначальных кропак: Раство, Шчодры вечар і Вадохрышча. Напярэдадні Раства — 24 снежня ў католікаў і 6 студзеня ў праваслаўных — была посная бедная куцця. Гэта выключна сямейнае свята, стрымана ўрачыстае, без гучных спеваў і алкаголю, з абавязковым наборам абрадавых страў. Назаўтра, у дзень свята, разгортваліся весялейшыя гулянні, пачыналіся калядныя абходы, але першы калядны тыдзень быў яшчэ стрыманы.